CELEX: 62014CN0556
Language: el
Date: 2014-12-01 00:00:00
Title: Υπόθεση C-556/14 P: Αναίρεση που άσκησε την 1η Δεκεμβρίου 2014 η Holcim (Romania) SA κατά της αποφάσεως που εξέδωσε το Γενικό Δικαστήριο (όγδοο τμήμα) στις 18 Σεπτεμβρίου 2014 στην υπόθεση T-317/12, Holcim (Romania) SA κατά Ευρωπαϊκής Επιτροπής

23.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/22
            
         Αναίρεση που άσκησε την 1η Δεκεμβρίου 2014 η Holcim (Romania) SA κατά της αποφάσεως που εξέδωσε το Γενικό Δικαστήριο (όγδοο τμήμα) στις 18 Σεπτεμβρίου 2014 στην υπόθεση T-317/12, Holcim (Romania) SA κατά Ευρωπαϊκής Επιτροπής
   (Υπόθεση C-556/14 P)
   (2015/C 065/33)
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Holcim (Romania) SA (εκπρόσωπος: L. Arnauts, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση που εξέδωσε το Γενικό Δικαστήριο (όγδοο τμήμα) στις 18 Σεπτεμβρίου 2014 στην υπόθεση T-317/12, Holcim (Romania) SA κατά Ευρωπαϊκής Επιτροπής,
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα της διαδικασίας ενώπιον του Γενικού Δικαστηρίου στην υπόθεση T-317/12 καθώς και στα δικαστικά έξοδα της διαδικασίας ενώπιον του Δικαστηρίου,
            
         
               —
            
            
               να αναπέμψει την υπόθεση ενώπιον του Γενικού Δικαστηρίου.
            
         Εναλλακτικώς, να δεχθεί τα αιτήματα που υποβλήθηκαν πρωτοδίκως ενώπιον του Γενικού Δικαστηρίου, ήτοι:
   
               —
            
            
               να διαπιστώσει ότι, όσον αφορά τη ζημία που υπέστη η νυν αναιρεσείουσα λόγω της κλοπής ενός εκατομμυρίου δικαιωμάτων, η Ευρωπαϊκή Ένωση υπέχει ευθύνη εξαιτίας της συμπεριφοράς της Επιτροπής βάσει των άρθρων 256, 268 και 340 ΣΛΕΕ,
            
         
               —
            
            
               να υποχρεώσει την Ευρωπαϊκή Ένωση να καταβάλει στη νυν αναιρεσείουσα την αγοραία αξία των κλαπέντων δικαιωμάτων που δεν θα έχουν ανακτηθεί έως την ημερομηνία της αποφάσεως που περατώνει τη δίκη, στην τιμή αγοράς που ίσχυε κατά τον χρόνο της κλοπής, πλέον τόκων με ετήσιο επιτόκιο 8 % υπολογιζόμενων από τις 16 Νοεμβρίου 2010,
            
         
               —
            
            
               να υποχρεώσει την Ευρωπαϊκή Ένωση να καταβάλει στη νυν αναιρεσείουσα το ποσό του ενός ευρώ ως προσωρινή αποζημίωση,
            
         
               —
            
            
               να διατάξει τους διαδίκους να προσδιορίσουν από κοινού το ύψος της ζημίας και/ή να διατάξει τη νυν αναιρεσείουσα να αποδείξει το τελικό ύψος της ζημίας της εντός τριών μηνών από την έκδοση της παρεμπίπτουσας αποφάσεως,
            
         
               —
            
            
               να κηρύξει την απόφαση εκτελεστή.
            
         Και εν πάση περιπτώσει:
   
               —
            
            
               να καταδικάσει την Ευρωπαϊκή Ένωση στα δικαστικά έξοδα.
            
         
               —
            
            
               να κηρύξει την απόφαση εκτελεστή.
            
         
      Λόγοι αναιρέσεως και κύρια επιχειρήματα
   
   Με τον κανονισμό 2216/2004 της 21ης Δεκεμβρίου 2004«σχετικά με τυποποιημένο και ασφαλές σύστημα μητρώων δυνάμει της οδηγίας 2003/87/ΕΚ (1) του Ευρωπαϊκού Κοινοβουλίου και του Συμβουλίου και της απόφασης 280/2004/ΕΚ (2) του Ευρωπαϊκού Κοινοβουλίου και του Συμβουλίου» (3), η Ευρωπαϊκή Επιτροπή θέσπισε τυποποιημένο σύστημα εθνικών μητρώων (EU-ETS) προκειμένου να παρακολουθεί και να εγγυάται την ασφαλή χορήγηση, απόκτηση, μεταφορά και ακύρωση δικαιωμάτων εκπομπής της ΕΕ (EUAs) (δικαιώματα εκπομπής ορισμένης ποσότητας αερίων θερμοκηπίου στο πλαίσιο των διεθνών συμφωνιών για τη μείωσή τους). Τα εθνικά μητρώα συνδέονται μεταξύ τους και βρίσκονται υπό την εποπτεία κεντρικού διαχειριστή στην Ευρωπαϊκή Επιτροπή, του επονομαζόμενου Ανεξάρτητου συστήματος καταγραφής συναλλαγών της Κοινότητας (CITL).
   Διάφορα εθνικά μητρώα του EU-ETS έχουν δεχθεί επιθέσεις από εγκληματίες του κυβερνοχώρου. Στις 16 Νοεμβρίου 2010, τρίτοι απέκτησαν παρανόμως πρόσβαση στους λογαριασμούς EU-ETS της Holcim (Romania). Με σειρά ενεργειών στις οποίες προέβησαν μη εξουσιοδοτημένα πρόσωπα, μεταφέρθηκαν σε δύο λογαριασμούς της αλλοδαπής 1 6 00  000 δικαιώματα εκπομπής της ΕΕ, εκ των οποίων ανακτήθηκαν μόνον 6 00  000 χάρη στην παρέμβαση του εθνικού μητρώου της Ρουμανίας (NEPA). Η συνεπαγόμενη ζημία αποτιμάται στα 1 5 0 00  000 € καθόσον, λόγω της στάσεως που τήρησε η Ευρωπαϊκή Επιτροπή, η Holcim (Romania) δεν μπόρεσε να ανακτήσει τα υπόλοιπα κλαπέντα δικαιώματα.
   Η Ευρωπαϊκή Επιτροπή αρνήθηκε επανειλημμένως (i) να δεσμεύσει τα κλαπέντα δικαιώματα, μολονότι όλα έχουν εξατομικευμένο αριθμό και μπορούν εύκολα να εντοπιστούν ανά πάσα στιγμή στο EU-ETS και (ii) να γνωστοποιήσει σε ποιους λογαριασμούς και/ή εθνικά μητρώα είχαν καταχωριστεί τα επίμαχα δικαιώματα, καθιστώντας με τον τρόπο αυτό δυνατό στην Holcim να κινήσει ένδικες διαδικασίες στο ή στα ενδιαφερόμενα κράτη μέλη. Η Ευρωπαϊκή Επιτροπή διέταξε τα εθνικά μητρώα να τηρήσουν την ίδια στάση, επικαλούμενη το καθήκον εμπιστευτικότητας.
   Η αγωγή αποζημιώσεως που ασκήθηκε κατά της Ευρωπαϊκής Ένωσης δυνάμει του άρθρου 21 του Πρωτόκολλο περί του Οργανισμού του Δικαστηρίου της Ευρωπαϊκής Ένωσης και των άρθρων 256, 268 και 340 ΣΛΕΕ και η οποία απορρίφθηκε από το Γενικό Δικαστήριο με την απόφαση της 18ης Σεπτεμβρίου 2014, στηρίζεται στα ακόλουθα:
   
                
            
            
               
                  Πρώτος λόγος: Ευθύνη της Ευρωπαϊκής Ένωσης για παράνομες πράξεις της Ευρωπαϊκής Επιτροπής, συνιστάμενες σε
               
                           i.
                        
                        
                           εσφαλμένη ερμηνεία του άρθρου 10, παράγραφος 1, του κανονισμού 2216/2004 της 21ης Δεκεμβρίου 2004«σχετικά με τυποποιημένο και ασφαλές σύστημα μητρώων δυνάμει της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου και της απόφασης 280/2004/ΕΚ του Ευρωπαϊκού Κοινοβουλίου και του Συμβουλίου»,
                        
                     
                           ii.
                        
                        
                           παράβαση του άρθρου 20 της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου «σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου» και
                        
                     
                           iii.
                        
                        
                           παραβίαση διαφόρων γενικών αρχών του δικαίου (παραβίαση των αρχών της αναλογικότητας και της προστασίας της δικαιολογημένης εμπιστοσύνης, παράβαση του καθήκοντος επιμέλειας και προσβολή του δικαιώματος αποτελεσματικής δικαστικής προστασίας σε σχέση με τα δικαιώματα ιδιοκτησίας), στο μέτρο που το θεσμικό αυτό όργανο αποφάσισε να μην γνωστοποιήσει τον τόπο καταχωρίσεως κλαπέντων δικαιωμάτων εκπομπής της ΕΕ (EUAs) στο πλαίσιο του Συστήματος εμπορίας εκπομπών ΕΕ (EU-ETS).
                        
                     
         
                
            
            
               
                  Δεύτερος λόγος: Ευθύνη της Ευρωπαϊκής Ένωσης για παράνομη εφαρμογή των άρθρων 19 και 20 της οδηγίας 2003/87 και του κανονισμού 2216/2004 της Ευρωπαϊκής Επιτροπής όσον αφορά την ασφάλεια, την εμπιστευτικότητα και τη λειτουργία του EU-ETS.
            
         
                
            
            
               
                  Τρίτος λόγος: Ευθύνη της Ευρωπαϊκής Ένωσης για παράνομες ενέργειες που θίγουν ειδική κατηγορία επιχειρηματιών κατά τρόπο δυσανάλογο σε σχέση με τους λοιπούς επιχειρηματίες (ασυνήθης ζημία) και υπερβαίνουν τα όρια των οικονομικών κινδύνων που είναι εγγενείς στις δραστηριότητες του οικείου κλάδου (ειδική ζημία), χωρίς η κανονιστική πράξη εξαιτίας της οποίας προκλήθηκε η ζημία να μπορεί να δικαιολογηθεί από λόγους γενικού οικονομικού συμφέροντος.
            
         
      (1)  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275, σ. 32).
   
      (2)  Απόφαση 280/2004/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για μηχανισμό παρακολούθησης των εκπομπών αερίων που συμβάλλουν στο φαινόμενο του θερμοκηπίου στην Κοινότητα και εφαρμογής του πρωτοκόλλου του Κιότο (ΕΕ L 49, σ. 1).
   
      (3)  ΕΕ L 386, σ. 1.